Odense Adresse-Contoirs Efterretninger, 1807-10-02
Endnu mangler Officiel Efterretning om Slaget ved Kjøge. Af de Beretninger, som derom gives i to af vore offentlige Blade, kan foreløbig anmærkes: Generallieutenant Castenskjold, som stod med omtrent 5000 Md. ved Kornerup, marscherede den 25 eller 26 August til Kjøge, hvor Generalmajor Oxholm ogsaa ankom fra Øerne den 28 med 2 Batailloner og 2 Kanoner. Den 29 om Morgenen, fik man Rapport og Fjendens Ankomst. Generalmajor Orholm fik Ordre at besætte Skillingskroen; men inden Fortropperne naaede den, var Fjenden paa Høiderne tær uden for den. Saasnart Fjenden nærmede sig paa Kanonskud, aabnede Lieutenant Schultes, som kommanderede Kanonerne og Skarpskytterne, en vel rettet Jld paa ham, skjød nogle Husarer og standsede dem, indtil det fjendtlige Artillerie fremkom. Jmidlertid fremsendte General Castenskjold Rytteriet og ilede selv ud af Kjøge med et Batterie Kanoner og nogle Batailloner, som han posterede foran Byen. Fjenden rykkede frem og bragte ved sin Kanonild vore Kanoner til at tie. Da dette skeete maatte Landeværnet retirere til Byen, hvorhen Fjenden forfulgte det med Musketild stillede Kanoner i Porten og fyrede langs igjennem Gaden, hvorved en stor Deel blev dræbt. General Orholm søgte forgiæves at besætte Byen og General Castenskjold gjorde sig al optænkelig Umage for at samle Bataillonerne udenfor Byen. Ved Herfølge besatte General Oxholm Kirkegaarden med 150 Md. og 5 Officerer. General Castenskjold gav Ordre at soutenere ham. En Trop Husarer og en Deel Landeværnsmænd stode bag Kirken; da han vilde lade Husarerne rykke frem, vare de alt borte. Jnfanteriet var ogsaa fulgt med, og han blev staaende ene med sit lidet Mandskab. Saasnart de fjendtlige Husarer, nærmede sig paa Flintskud, gav General Oxholm Ordre at fyre paa dem; Anføreren styrtede strax, nogle bleve saarede og Resten jaget tilbage. Det efterfølgende Kavallerie standsede nu, indtil Artilleriet blev opført paa Møllebakken, som domineerte Kirkegaarden og fyrede nu derfra lige ind paa vore kjekke Landsmænd. Uden Kanoner, uden anden Bedækning end Kirkemuren, udsat af omflyvende Steen at myrdes uden Nytte overgav Generalen sig endelig, efterat han havde 2 Døde og 13 Saarede, hvoraf nogle døde snart. Lieutenant Baron Wedel Jarlsberg fik et Sabelhug i Armen. De andre her i Herfølge med Generalmajor Oxholm tagne 4 Officerer vare Majorerne Kruger og Wedel Jarlsberg, Lieutenant Stolpe og Petersen, 1 Fane, 1 Tambour og omtrent 120 Mand. Midlertid blev Fjenden her standset, hvorved de øvrige Danske Tropper fik Tid og Leilighed at sætte sig i Sikkerhed. Denne ulykkelige Dag kostede os desuden 50 Officerer og 1800 Fanger. De Dødes Tal var omtrent 100 Md. og i Lazarettet paa Raadstuen i Kjøge laae henved 150 Mand. Om Aftenen bleve de fangne Officerer under Eskorte af Engelske Husarer kjørte til det Engelske Hovedqvarteer i Lundehuset, hvor de bleve forsynede saavel med Levnetsmidler som fine Uldne Tepper og Madradser. General Catchart kom selv og forespurgte sig, om de manglede noget eller havde noget at klage over. Alt hvad der blev taget fra Officererne ved de Gemene blev dem igjen ufortøvet tilstillet, undtagen Sabler og Portepeer. General Oxholm mæglede siden med den Engelske Admiral og General, at Officererne, som skulde have forladt Sielland og Øerne, fik paa Parole Tilladelse at reise hver til sit Hjem. For de gemene Landværnsmænd var ingen Forandring at bevirke; de bleve alle sendte paa Skibene. Den hele Fægtning varede fra Kl. og om Morgenen til Kl. omtrent 4 om Eftermiddagen, da Oxholm overgav sig med sin liden Styrke af nye organiseer. te og af faa Officerer anførte Folk imod 6 til 7000 til Krigen Vante. Fjenden var fremrykket i 2 Kolonner, den stærkeste under Wellesley, som angreeb fra Kjøbenhavns Side, var 4 til 5000 Md. stærk, og General Linsingen var med omtrent 2000 Mk. marscheret over Cagstrup og Benzons Eie, for at anfalde fra den modsatte Side. Den sidst i No. 118 ommeldte Bestemmelse om at føre Levnetsmidler og Brænde til Kjøbenhavn, læses i Handelstidenden under Kjøbenhavn den 17 Septemb. med følgende Jndledning: "Efter modtagen Kommunikation fra den allerhøistanordnede General=Kommando her i Staden, er der med den øverst befalende Admiral over de Storbrittanniske Krigskibe i Østersøen truffet en Overeensstemmelse, i hvis Følge det er samtykt og vedtaget o. s. v.